
Kiitokset


Miehelleni Janille tuesta ja rakkaudesta. Isosiskolleni Idalle ja mammalleni. Parhaalle ystävälleni Ramonalle sekä tukihenkilölleni Pirjolle.









Alkajaisiksi


Plussa. Irene tuijottaa mykistyneenä merkkiä raskaustestissä. Hän ei sano mitään, eikä pysty liikahtamaan suuntaan saati toiseen. Naisen kehoon on iskenyt paniikki, joka yrittää tulla ulos sanaryöppyinä. Raskaana. Voisiko tämä unelma olla vihdoin totta? Irene Koivu, 27-vuotias näyttelijä saa lapsen, jota on toivonut kauan. Vihdoinkin hänestä tulisi äiti. Vai tulisiko? Mitä jos Irene vain kuvittelisi kahden viikon kestäneet oireet ”raskausoireiksi”? Naisen mielessä alkaa pyöriä kuvitelma valokuvista jotka ovat toisissaan kiinni pitsinauhalla sidottuina. Kaikki alkaa kuvasta, jossa nainen on vatsa pystyssä hiekkarannalla ja nauttii äitiyden tunteesta aurinkohattu päässä. Onnellinen ja täysin freesi äiti babyshowereiden päätähtenä. Lastenvaunuostoksilla, hoitolaukkua pakkaamassa synnäriä varten. Ponnistamassa…


Irene havahtuu kuvitelmistaan. Nyt täytyi soittaa äidille ja siskolle sekä parhaalle kaverilleni Rebekalle. Vai pitäisikö ensin tehdä toinen testi? Sellainen digitaalinen joka, antaisi varmasti luotettavan tuloksen. Mutta mitä jos vahvaa plussaa ei tulekaan? Irene sulkee silmänsä ja pitää raskaustestiä kädessään. Ihanat kuvitelmat muuttuivat hänen mielessään nopeasti muiksi kuin stressittömiksi pitsiunelmiksi. Valokuvat hehkuvasta raskausajasta olivatkin pelkkä pelon muistutus menneisyyden haamuista ja pitkistä itkukohtauksista huonoine ihmissuhteineen. Irene päättää avata silmänsä ja pyyhkii kyyneleet miehensä villapaitaan. Irene oli raskaana ja siitä hän oli täysin varma.










1. Luku


Vittujen orkkideja


Irene seisoi eteisessä odottaen hetkeä jolloin hänen miehensä Eelis antaisi tuttuun tapaansa suudelman ennen poistumistaan ulko-ovesta. Aina silloin kun Eelis lähti pelireissuilleen Irene tunsi ikävää rinnassaan jo heti oven mennessä kiinni. Hiton pelit, Irene kommentoi itsekseen eteisessä, jossa tuoksui uusien huonekalujen tuoksu. Kävellessään koira kintereillään makuhuoneeseen tuo tuoksu voimistui naisen nenässä. Tuoksusta tuli mieleen kaksi sanaa, jotka olivat lempeys sekä rakkaus. Irene ja Kiira katselivat ikkunasta pihamaalle, josta muiden autojen seasta hopean värinen auto poistui paikalta. Perävalojen hävittyä näkökentästä Irene jäi muistelemaan Eeliksen lohduttavia sanoja avopuolisolleen ja kultaisellenoutajalle, joita harmitti miehen lähteminen selvästi.


- Te kyllä pärjäätte, luotan siihen.


Irene tunsi Eeliksen parransängen kasvoillaan ja suudelman huulillaan. Yhtäkkiä se olikin poissa ja mies juoksemassa rapuissa.


- Kait mä nyt sen tiedän, Irene vastasi hymyillen ja rapsutti sitten heidän koiraansa.


Kiira kävi maahan makaamaan ja huokaisi syvään. Sekin oli tottunut pitkiin iltoihin äidin kanssa kotona ja muisti miten keittiön seinäkello eteni hitaasti silloin kun jäivät kaksin.


Kerrostalon parkkipaikassa ammotti tyhjä auton mentävä kolo, joka odotti täyttäjää. Samalla tavalla myös Irenen kolo kaipasi aikaista viljasatoa saati sitten jonkun taimenen kasvamista naisen sisällä. Irene oli alkanut pohtimaan elämänsä kulkua ja sitä mitä siitä vielä puuttui. Nainen tiesi tasan tarkkaan mikä tuo puuttuva palanen oli eikä sitä voinut helposti sivuuttaa. Tuo palanen oli vauva.


Sunnuntaiaamuna herätessään heidän yhteisessä kodissaan Irene tunsi valtavaa rakkauden tunnetta rinnassaan. Hänen kasvoiltaan loisti hymy, joka kumpusi asunnon joka huoneeseen. Hän nousi ylös ja tarttui vaaterekin päällä olevaan aamutakkiinsa. Kääriytyen siihen hän pisti jalkoihinsa vaaleanpunaiset anopiltaan saadut aamutossut, jotka olivat saman rekin kenkätelineessä. Ihme oli, ettei Kiira ollut tänä aamuna kuljettanut niitä suussaan olohuoneeseen tai keittiöön kuten monina aamuina. Irene otti puhelimensa yöpöydältä ja poistui makuuhuoneesta olohuoneeseen. Telvision ollessa päällä hän huomasi taustalla pyörivät aamu -uutiset, joissa puhuttiin alhaisista synnyttömyysluvuista koskien koko Suomea. Samalla Irene kiinnitti huomionsa sohvalla istuvaan Eelikseen, joka näytti naisen silmissä jälkiruualle. Miehelle oli ilmestynyt lisää harmaita ja tämän parransänki oli ajamaton. Tuo renttumainen koutsi istui joululahjaksi saaduissa pyjamahousuissaan sekä lukulasit silmillään katsomassa milloin telkkaria ja milloin läppäriänsä. Astellessaan keittiöön Irene alkoi nauttia heti auringonpaisteesta, joka kumpusi ikkunoista. Ulkoa kuului linnunlaulua ja ränneistä sulanut vesi kertoi kevään alkaneen. Irene tarttui kahvipannuun ja laski siihen vettä. Kaatoi ne keittimeen, heitti vanhat purut roskiin ja asetti uuden suodatinpussin tilalle. Avatessaan purkin tuoksutti jauhetun kahvin tuoksua ja mittasi lusikalla oikean määrän. Pian kahvinkeitin alkoi pitämään omaa ääntänsä taustalla. Hetkeä myöhemmin nainen tunsi lämpimät isot kämmenet lantiollaan ja taivutti niskaansa pusun merkiksi. Pian saadessaan haluamansa hän tarttui noihin käsiin ja vei ne eteensä rintojaan vasten. Pussaten Eliaksen käsiä mies veti Irenen itseään vasten.


- Huomenta, nukuitko hyvin? Elias kysyi möreällä äänellään suudellen naista toistamiseen.




- Nukuin, Irene vastasi ja toisti intohimoisen suudelman.


Hetken kuluttua Eelis tarttui hedelmäkorissa olevaan banaaniin ja lähti takaisin olohuoneeseen. Irene jäi odottamaan kahvin valmistumista ikkunan luokse. Ulkona paistava aurinko oli alkanut piristää naisen mieltä. Pimeä ja synkkä talvi oli vihdoin takana päin. Aurinko paistoi, lumi alkoi sulaa ja ihmiset tulisivat ulos kotikoloistaan. Ulos mentäessä ei tarvinnut enää monia villahousuja päällekäin ja paksun toppatakin pystyi lähipäivinä vaihtamaan kevyempään nahkatakkiin. Irene otti lavuaarin reunalla olevan mukinsa ja kaatoi siihen kahvia. Lisäsi kauramaitoa jääkaapista ja otti hörpyn. Miten ihana oli juoda aamukahvi rauhassa ja ilman kiireitä. Viime aikoina Irene oli alkanut oikeasti nauttimaan ja arvostamaan omaa aikaansa. Nuorena harrastenäyttelijänä ei paikkoja vielä parrasvaloista ilmaantunut. Kuitenkin yhden askeleen lähemmäs sitä nainen oli päässyt, sillä hän oli saanut paikan paikallisesta kesäteatterista. Harjoituskausi oli alkanut viime viikolla ja tulevan kesän komedia oli rakentumassa hyvää vauhtia eteenpäin.


Irene istahti sohvalle ja asetti kuppinsa sen käsinojalle.


” se tippuu siitä kohta” muistutti Eeliksen varoitus joka kerta kun Irene asetti kuppinsa paikalle. Kertakaan se ei ollut vielä tippunut, mutta se päivä tulisi.


Aamuteevee pyöri taustalla yhä edelleen kun Irene joi kahvikuppiaan tyhjäksi. Eilen he olivat Eliaksen kanssa jutelleet uuden asunnon parvekkeesta ja sen laittamisesta. Uudet kalusteet kuulemma ostettaisiin käytettyinä jos vain jostain kirpputorilta löydettäisiin. Kukkia ei tavalliseen tapaan voitu enää pistään, sillä kerrostalossa ei ollut samalla tavalla omaa pihaa kuin rivitaloasunnossa. Irenen mummon vanha valkoinen kukkateline sopisi hyvin parvekkeelle ja siihen anoppi voisi tulla asettelemaan kesäkukkia. Irene ei tykännyt kukkien laitosta. Häntä ällötti jos multaa meni laitettujen kynsien alle. Ensimmäisissä yhteisissä tupaantuliaisissa he olivat saaneet Eeliksen kanssa kolme kukkaa. Kaksi oli tekokasveja, joita ei onneksi tarvinnut hoitaa kummemmin. Mutta se yksi oli ruukkukasvi, jonka tarkkaa kastelua piti noudattaa tai muuten kukka tiputtaisi lehtensä. Ei mennyt kuin viikko niin kukka löytyi paleltuneena keittiön ikkunalaudalta. Vanhan rivitaloasunnon ikkunoista veti ja kovan pakkasen tullessa ei paljoa viimaa tarvittu. Irenen heittäessä kukkaa roskiin hän itki hysteerisesti.


- Mä en tajua miksi ne ostaa aina kukkia, koska se on sanomattakin selvää, että ne kuolee mun käsissä.




- Kulta, se on vain yksi kukka. Eelis yritti sanoa lohduttaen samalla kun kävi jääkaapilla.


Irene tarttui kukkaan ja se lähti juurineen irti ruukusta. Sitten hän heitti sen roskikseen ja parkui kovempaa.


- Ei se ole vaan vain kukka. Se on sun sukulaisilta saatu orkidea, jonka mä palellutin koska jätin vahingossa ikkunan auki, Irene huudahti.


Eelis käveli rauhallisesti avopuolisonsa ohitse pari suklaakeksiä mukanaan kantaen ja vastasi sitten:


- Noita sattuu kaikille.




- Eikä satu! Mä olen ainoa jonka käsissä ei pysy mikään koskaan. Jos joku vielä yhdenkin kerran tuo meille ruukkukukkia niin mä työnnän sen takas sen antajan takalistoon, Irene vakuutteli ja laittoi roskiksen oven kiinni.




- Okei rakas, ihan miten haluat.


Irene pyyhki kyyneleet talouspaperiin ja niisti sitten äänekkäästi.


- Miksi sä et voi tulla yhtään vastaan tässä asiassa? Irene kysyi mieheltään, jolla oli kiire katsomaan jääkiekkomatsia telkkarista.




- No mitä mun nyt pitäs tohon sanoa? En mä saa sitä mokomaa kukkaa eloon vaikka tuijottaisin sitä kuinka, Eelis vastasi hiukan ärähtäen.


Jääkiekon edelle ei mennyt mikään eikä kukaan. Sen asian jokaisen pelaajan tai valmentajan tyttöystävän, ex-naisen, tulevan rouvan piti muistaa suunnitellessa yhteistä elämää.


- Jos meidän telvisio menisi rikki niin säkin menisit. Sun miehuutes kärsis! Irene kommentoi pilke silmäkulmassa.


Silloin Eelis pysähtyi ja kääntyi katsomaan takana meuhkaavaa naistaan. Irene käveli keittiöstä olohuoneeseen ja jäi seisomaan kapineen eteen. Se sai Eeliksen nousemaan varpailleen ja sinkoilemaan puolelta toiselle yrittäessään katsoa peliä.


- Jos sä rikkoisit samalla tavalla meidän telkkarin kun sen kukan niin totta helvetissä sä ostaisit uuden, Eelis vastasi.




- Just joo, eli sun mielestä toi matsi on tärkeämpi kun mun tunteet ja fiilikset meidän yhteistä lahjaa kohden.


Mies nosti kätensä kysyvästi ylös ja katsoi sitten Ireneen, joka vauhkosi hysteerisesti tyhmästä onnea uuteen kotiin lahjasta.


- Irene älä viitsi, sä tiedät miten tärkeä tää matsi on meille vanhoille Hämeenlinnalaisille. Meidän on pakko voittaa tää tai muuten voidaan unohtaa jatkaminen koko liigassa.


Irene katsoi Eelistä silmät uudestaan kyyneleissä ja puri hammasta. Lähti sitten sanomatta sanaakaan takaisin keittiöön aikeissa pestä mokomakin posliiniruukku. Hetken päästä hiljaisuuden jälkeen olohuoneesta kuului ilonhuuto maalin tullessa ja minuutti ennen erätauon alkamista Eelis käveli keittiöön ja katsoi sitten avopuolisoansa rauhanmerkiksi. Mies tarttui Ireneen halaten tätä takaapäin ja kuiskasi sitten naisen korvaan,


- Sun ei pitäs polttaa niitä pastoja pohjaan ja avata ikkunaa koska se kuitenkin jää auki.




- Haista paska, Irene vastasi nauraen ja lopetti ruukun jynssäämisen.




- Pyydetään lahjaksi vain niitä tekokukkia ja kukkakimppuja, joita ei tarvi hoitaa. Sit ei tuu pahaa mieltä ja matsinkin vois katsoo rauhassa ilman huutoa, Eelis sanoi pilkallaan.


Siihen Irene roiskautti vettä miehen päälle ja loppujen lopuksi kaksikko päätyi erätauon ajaksi makuuhuoneen puolelle tekemään sovintoa.


Katsellessaan miestään, joka istui yhä sohvalla Irene alkoi hymyilemään. Hän laski kahvikuppinsa nojalle ja kaatoi sen tahallaan niin, että saisi Eeliksen huomion itseensä. Kuitenkin ennen miehen lausetta ”mähän sanoin” Irene näytti tyhjää kuppia lisäten kiusoittelevan hymyn Eelikseen päin. Riisuessaan aamutakkinsa Irene päätti saada itselleen muutakin kuin kahvia erätauon sovinnon lisäksi. Hän alkoi pyörittää itseään pitsipyjamassa miehen edessä. Kyykistyi sitten tämän eteen ja kaivoi Eeliksen sykkivän munan suuhunsa. Lipoi sitä hetken kunnes lähti vaatteita riisuen kohti makuuhuonetta. Myöhemmin peiton alla maatessa he katselivat toisiaan lusikassa ja hymyilivät näille aamuille kun saivat olla rauhassa ilman turhia kiireitä. Rakastellessa kiekko meni pesään monia kertoja ja niin tuntuvasti että missään ei oltu nähty yhtä taktista vetoa kuin tänä kiimaisena sunnuntaina.










2. luku


Stressiminä


Bussin pysähtyessä Irene jää pois pysäkillä. Hän kiittää kuskia kyydistä ja lähtee juoksuun. Iltavuoro alkoi pian ja Irene saisi varmasti satikutia jos myöhästyisi. Viime kuukausina hän oli tuntenut olevansa enemmän väsyneempi, kiukkuisempi ja tylsistyneempi itseensä. Mikään ei tuntunut hyvältä eikä mikään meinannut onnistua niin kuin Irene olisi halunnut. Nämä asiat koskivat häntä itseään ja tekemisiään. Mieliala mateli alalukemissa, tissit olivat kipeät, himo ruokiin kasvoi ja ajatus terveellisestä elämästä oksetti. Irene hermostui pienistäkin asioista, jotka normaalisti olisivat olleet tavallisia puheenaiheita kotona ja kaveripiirissä. Irenen omakuva oli rypistynyt niin paljon, että hänen teki mieli jäädä peiton alle kokonaiseksi päiväksi. Kuitenkin näihin kaikkiin oireisiin löytyi selitys, ehkäisypillerit. Ensimmäiset pillerit veivät kuukautiskivut kokonaan, mutta jätti päivittäiset niukat vuodot, jotka eivät meinanneet tasaantua millään. Toiset pillerit puolestaan toimivat hyvin, mutta kuukautiskivut saapuivat takaisin ja vuoto palasi samanlaisiksi kuin menkkojen alkaessa kuusitoistavuotiaana. Irene pelkäsi, että hänen mielialamuutoksensa aiheuttaisivat vielä hänen ja Eeliksen eron. Kuinka naurettavaa olisi sanoa eron syyksi, että avopuoliso alkoi olemaan henkisesti kukkuu. Miten miehillä voi olla niin helppoa? Ei kuukautisia ja niistä tulevia ahdistuskohtauksia ja vatsan turvotuksia. Itkukohtauksia ja näppylöitä juuri ennen menkkojen alkua. Ikuisuuskysymys käyttäisikö tampponeja, kuukuppia vaiko iänikuisia paksuja rättejä housuissaan noin viikon ajan. Täytyi miettiä, että missä vaatteissa ei näkyisi pahasti turvonnut vatsa. Itkeä lisää ja vihata koko universumin miehiä jostakin kumman syystä. Saada paniikkikohtauksia tulevasta viikosta, sillä tietää mitä kaikkea kuukautisviikko voikaan olla. Ostaa särkylääkettä ja ottaa sitä niin että seuraavana päivänä pääsee jotenkin töihin. Keretä vessaan pissalle saati isommalle hädälle, koska menkkojen aikaan vatsa voi olla tosi sekaisin. Miltä tuntuisi miehistä jos paikoillanne seisoessanne tuntisitte veriklöntin lörähtävän ja pelko farkkujen yhtäkkisestä värimuutoksesta olisi lähempänä kuin koskaan? Irene oli kyllästynyt kaikkeen mikä liittyi kuukautisiin. Hän heräsi yöllä outoon tunteeseen ja vessaan mennessä huomasi menkkojensa alkavan. Onneksi Eelis oli tottunut siihen, että Irene väänsi milloin itkua kivusta sohvalla tai sängyssä. Hän oli jopa heidän suhteensa alussa käynyt ostamassa kuukautissiteitä kaupasta ja yhä edelleen tänäkin päivänä tuonut lämpöistä kauratyynyä Irenen selälle. Eelis oli herrasmies kaikin tavoin, ja se tuntui Irenestä häkellyttävältä. Oliko hyviä miehiä oikeasti olemassa?


Irene ylittää kadun ja on aikeissa ottaa muutamia juoksuaskelia jotta kerkeäisi töihin. Pian auto hänen vierellään tekee hätäjarrutuksen ja se sai veden lammikosta osumaan Irenen päälle. Auto kurvaa pois löytäessään vapaan parkkiruudun ja Irene jäi seisomaan paikoilleen vaatteet puoliksi märkinä. Työpaikalle saapuessaan Irene kiiruhti takahuoneeseen ja vaihtoi nopeasti työpaidan päällensä. Hän teki satunnaisia tuurauksia paikalliseen kahvilaan, josta tienasi näyttelijäntyön lisäksi vähän säästöön. Kahvilassa oli tuttuja kasvoja vakiopöydissä, joiden ansiosta pieni puheensorina jatkui. Takahuoneessa tupakka suussa kassaa laskeva Malla huomasi paikalle juoksevan työntekijänsä märissä vaatteissa. Katsoessaan taakseen pomo alkoi vääntämään naamansa. Tullessaan takaisin Irene oli valmis alkavaan työvuoroonsa, kunnes Mallan tupakansavu sai hänet yskimään.


- Mitäs sulle on tapahtunut? Malla kysyi puhaltaen savut suustaan.




- Miten niin? Irene kysyi ja kiinnitti esiliinaa ympärilleen.




- No kun näytät tolta?




- Ai miltä?




- Perseeseen ammutulta karhulta, Malla vastasi nauraen.




- Menkat alko, hirvee olo.




- Ootas vaan kun pääset tähän ikään, niin ei tarvi huolehtia mistään enää. Ei kasva karvat, ei vuoda mikään pää ja mielialamuutokset häviää. Tulee vain kyyninen akka, joka on elämäänsä lopen kyllästynyt, Malla totesi ja pisti tupakan suuhunsa jatkaen kassan laskemista.


Irene naurahtaa ja poistuu tarjotin kädessään töihinsä. Kiertäessään siivousrätti kädessä kahvila Kinellin pöytiä hän pysähtyi keräämään tyhjiä kahvikuppeja mukaansa. Yhtäkkiä Irene tuntee läimäyksen takapuolessaan ja hänen kroppansa jähmettyy. Tämäkin päivä tuli nähtyä, että jokin vanha pervo koskettelee tarjoilijan persuksia kesken kiireisimmän työpäivän.


Irene kääntyi hitaasti ja näki takanaan istumassa kaksi vanhempaa mieshenkilöä kahvikupit kädessä. Hän katsoi heitä kumpaakin syyttävä ilme kasvoillaan ja alkoi sitten kerätä tyhjät kupit pois. Hetken päästä toinen hipaisi tahallaan Irenen takamusta jääden odottamaan naisen reaktiota. Mutta Irene nielaisi ja jatkoi töitään normaalisti. Vähän ajan päästä takaa kuuluva ääni sai naisen vitutuskäyrän nousemaan astetta korkeammalle.


”No älä nyt mee pois kaunis pylly. Me voitais kopeloida lisääkin”


Irene kääntyi ja läheni pöytää. Tarttui toisen mieshenkilön puoliksi täynnä olevaan kuppiin ja laski sen tarjottimelleen. Sitten hän katsoi toiseen vanhaan pieruun, joka silmäili Ireneä.


Huomattuaan vesilasin tarjottimella Irene otti sen ja kaatoi suorilta käsiltä ne miehen päälle valuttaen hitaasti. Katsoi sitten miehen reaktiota ja vastasi:


- Yksikin kopelointi tänne päin vielä niin voit olla varma että tää kaunispylly soittaa poliisit.


Paikalle ryntäävä Malla ohjaa Ireneä sivummalle ja sanoo sitten herroille:


Te voittekin poistua, ovi löytyy tuolta, ja osoitti kädellään ulko-oveen.


Sillä välin Irene vei täyden tarjottimen takahuoneeseen ja alkoi asettelemaan laseja astianpesukoneeseen. Malla saapui hetken päästä katsomaan kollegaansa ja kysyi sitten:


- Oot sä kunnossa Irene?




- Vitun ääliöt, hän vastasi ja pyyhki nenäänsä taskussa olevaan nenäliinaan.




- Älä noista välitä, etsikööt toisen kahvilan. Ei kenenkään tarvitse sietää tollasta käytöstä. Oletko sä varmasti ihan työkykyinen?




- No onhan mun persettä ennenkin kosketeltu. Ne varmaan tunnisti mut jostain teatteriesityksestä, Irene vastasi jo hieman rauhoittuneena. Malla taputti naista olalle ja lähti röökille ulos takaovesta.


Iltavuoro sujui muuten hyvin ja asiakkaita riitti. Juuri ennen sulkemista kassalle ilmestyi äiti pienen vauvan kanssa. Naishenkilö oli päälle kolmenkymmenen ja hänellä oli vauvan lisäksi mukanaan kolme muutakin lasta. Pari tyttöä, jotka olivat identtiset kaksoset ja taapero, joka leikki leluautonsa kanssa rattaissa.


- Moikka, me voitais ottaa…Pihla minkä juoman sä valitset? äiti kysyi.




- Ison limun, kiharapäinen Pihla vastasi.

